Comencen els Tallers del Programa de Convivència 2023/2024
2025-07-24

Tant menuts com majors reprenen, aquests dies, les seues activitats després del descans de l’època estival. En el cas de les persones majors, des del 4 de setembre han représ els  tallers del Programa de Convivència i Dependència del curs 2023/2024.

Els tallers que s’ofereixen des de la Regidoria de Majors, dirigida per Mª Ángeles Navarro, a través del departament de Dinamització de la 3a Edat, estan iniciant les classes, sent el taller de punt de ganxo i punt el que ja ha començat en el Centre Social Bailèn, els dilluns i dimecres de 16.00 a 19.00 hores.

Poc a poc, la resta de tallers donaran també el tret d’eixida a les seues classes començant, en el cas dels tallers de gerontogimnàstica i dibuix i pintura dilluns que ve 11 de setembre. El taller de gerontogimnàstica s’impartirà els dilluns i dimecres de 9.30 a 10.30 en el Centre Social Vila del Pilar, els dimarts i divendres de 9.30 a 10.30 h en el Centre Social Tierno Galván i els dimarts i dijous de 17.00 a 18.00 hores en el Centre Social La Granja.

Per part seua, el taller de dibuix i pintura s’imparteix els dilluns i dimecres, d’11.00 a 13.00 hores, en el Centre Social Vila del Pilar.

En aquest mateix centre social, però els dimecres de 17.00 a 18.00 hores s’imparteix el taller de lecto escriptura que començarà les seues classes el dimecres 13 de setembre.

En el cas dels tallers de Chi-kung, amb classes en el Centre Social d’Isaac Peral els dimarts de 17.00 a 18.30 hores, de tall i confecció amb classes en el Centre Social Bailèn, els dimarts i dijous de 16.00 a 18.30 hores; de memòria, en el Centre Social Ausiàs March els dimecres de 17.30 a 19.30 hores i flamenc, en el Centre Social Vila del Pilar el dijous de 10.30 a 11.30 hores, l’inici de les classes serà la setmana del 2 d’octubre, depenent del dia de desenvolupament de l’activitat.

Aquelles persones interessades a formar part dels tallers poden anar directament al Centre Social en el qual es desenvolupe l’activitat el primer dia d’inici d’aquesta.